jkorsvik/nowiki_second_scrape_merged huggingface dataset:
Alkaline Trio

Alkaline Trio (Alk3) er et punk-band fra Chicago.
Bandet består av medlemmene Matt Skiba (gitar/vokal), Dan Andriano (bassgitar/vokal) og Derek Grant (slagverkr/vokal). Musikken karakteriseres av mørke tekster, fengende rytmer, raske tempoer og gjentakende temaer som alkoholisme, depresjon, hjertesorg, kjedsomhet, brann, dop, blasfemi og død. 


== Eksterne lenker ==
(en) Offisielt nettsted 
(en) Alkaline Trio – kategori av bilder, video eller lyd på Commons 
(en) Alkaline Trio på Internet Movie Database 
(en) Alkaline Trio på Apple Music 
(en) Alkaline Trio på Discogs 
(en) Alkaline Trio på MusicBrainz 
(en) Alkaline Trio på SoundCloud 
(en) Alkaline Trio på Spotify 
(en) Alkaline Trio på Songkick 
(en) Alkaline Trio på Last.fm 
(en) Alkaline Trio på Genius — sangtekster 
(en) Alkaline Trio på AllMusic 
Alkaline Trio på Twitter 
Alkaline Trio på Facebook 
Alkaline Trio på Instagram 
Alkaline Trio på YouTube 
Alkaline Trio på Myspace
Hagar

Hagar (hebraisk: הָגָר – Hāḡār; gresk: Ἁγάρ – Hagár) var en kvinne som ifølge Det gamle testamentet var tjenestejente hos Abrahams hustru Sara. Sara gav Hagar til Abraham så Hagar kunne være Abrahams medhustru (1. Mosebok kap.16 v. 3). Ifølge Koranen var Hagar Ibrahims (Abrahams) hustru.
Hagar fødte Abrahams/Ibrahims sønn Ismael/Ismail, ettersom Sara ifølge Bibelen var ufruktbar. Da Sara likevel, i 90 års alder, fødte sønnen Isak ble Hagar og Ismael/Ismail fordrevet fordi Sara ikke ville gi gutten samme arverett som hennes egen sønn.
Både Bibelen og Koranen regner Hagars sønn som stamfar for araberne.
Eirik J. Førland

Eirik J. Førland (født 1944 i Stavanger) er en norsk klimatolog.
Førland har sin utdannelse fra Universitetet i Bergen. Viktigste forskningsfelt er historisk og framtidig klimautvikling i Norge, analyser av romlig fordeling av ulike klimaelement og studier av klimaet i Arktis. 
Førland har arbeidet som forsker ved Universitetet i Bergen og ved Meteorologisk institutt. Fra 2000 har han vært leder for Meteorologisk institutts klimaforskere, og fra 2006 er han direktør ved Klimadivisjonen samme sted.


== Referanser ==


== Publikasjoner ==
Peterson, T. C., Easterling, D. R., Karl, T. R., Groisman, P., Nicholls, N., Plummer, N., ... & Parker, D. (1998). Homogeneity adjustments of in situ atmospheric climate data: a review. International Journal of Climatology: A Journal of the Royal Meteorological Society, 18(13), 1493-1517.
Groisman, P. Y., Karl, T. R., Easterling, D. R., Knight, R. W., Jamason, P. F., Hennessy, K. J., ... & Zhai, P. M. (1999). Changes in the probability of heavy precipitation: important indicators of climatic change. In Weather and climate extremes (pp. 243-283). Springer, Dordrecht.
Førland, E. J., Benestad, R., Hanssen-Bauer, I., Haugen, J. E., & Skaugen, T. E. (2011). Temperature and precipitation development at Svalbard 1900–2100. Advances in Meteorology, 2011.
Førland, E. J., & Hanssen-Bauer, I. (2000). Increased precipitation in the Norwegian Arctic: True or false?. Climatic change, 46(4), 485-509.
Groisman, P. Y., Sherstyukov, B. G., Razuvaev, V. N., Knight, R. W., Enloe, J. G., Stroumentova, N. S., ... & Karl, T. R. (2007). Potential forest fire danger over Northern Eurasia: changes during the 20th century. Global and planetary change, 56(3-4), 371-386.
Hanssen-Bauer, I., & Førland, E. J. (1994). Homogenizing long Norwegian precipitation series. Journal of Climate, 7(6), 1001-1013.
Isaksen, K., Nordli, Ø., Førland, E. J., Łupikasza, E., Eastwood, S., & Niedźwiedź, T. (2016). Recent warming on Spitsbergen—Influence of atmospheric circulation and sea ice cover. Journal of Geophysical Research: Atmospheres, 121(20), 11-913.
Sedgefield

Sedgefield er en by og verdslig sogn i grevskapet Durham i England. Byen har gitt navn til distriktet Sedgefield, men er ikke distriktets administrasjonssenter. I henhold til folketellingen i 2011 har byen en befolkning på 5211 innbyggere.Stedet har blant annet en regional hesteveddeløpsbane, Sedgefield Racecourse, samt en 45-hulls golfbane, Knotty Hill Golf Centre.
En romersk «stigebosetning» ble oppdaget av TV-kanalen Channel 4s program Time Team i 2003 på markene rett vest for Sedgefield. Det besto av rader med hustufter og verksteder på begge sider av en gammel vei som gikk nord-sør. Den ble sikkert datert ved funn av mange romerske mynter.Sognekirken St Edmund's i Sedgefield er bemerkelsesverdig for dens dekorative trearbeider preget av John Cosin, særegent for Durham etter at kirkeinnredningen i landsbyen Brancepeth ble ødelagt av brann.
Den sørafrikanske politikeren og industrimannen Henry Barrington ble født i Sedgefield, og det var utslaggjørende for at byen Sedgefield i den sørafrikanske provinsen Western Cape fikk sitt navn, oppkalt etter Barringtons fødested.
Sedgefield var kjent i området grunnet sykehuset Winterton Hospital. Det var et epidemisykehus og et psykiatrisk sykehus. Stedet var som en landsby i seg selv med egen brannstasjon, bank og cricketlag. I dag er det få spor igjen av sykehuset, bortsett fra kirken som nå er omgitt av Wintertons boligfelt og vitenskapsparken NETPark (North East Technology Park).
Sedgefield vennskapsby med Hamminkeln i Tyskland.


== Referanser ==


== Eksterne lenker ==
Sedgefield Town Council
Sedgefield Racecourse
Sedgefield Cricket Club
NETPark
Appaloosa

Appaloosa er en hesterase som kommer fra USA.


== Opprinnelse ==
Den fargerike appaloosaen er en populær amerikansk rase, men botete hester finnes på kinesiske kunstverk som er datert helt tilbake til 500 f. Kr. Botete hester ble bragt til Nord-Amerika av spanske oppdagere i det sekstende århundre. Noen rømte eller ble stjålet. Tidlig på 1700-tallet hadde Nez Perce-indianerne, som holdt til i den nordvestlige delen av landet og var dyktige hestefolk, brukt flere av disse hestene i avlen for å forbedre sine egne dyr. De brukte de flekkete hestene i krig og til å jakte på buffalo. Navnet appaloosa kommer fra området ved Palouseelven, i det nordlige Idaho, der Nez Perce-indianerne opprinnelig holdt til. Uttrykket «a Palouse horse» ble senere til «appaloosa». Den kommer også fra Nederland. Også er dette en snill og godlynt rase. 


== Rasebeskrivelse ==
Appaloosaen varierer fra kompakt med mye muskelmasse til elegant og forfinet. Krysning mellom araber, quarter horse og fullblods kan gi noen av de typiske kjennetegnene ved denne rasen. 
Appaloosaen er utholdende og tøff. Den er kjent for sitt botete hårlag, hvitt kombinert med en annen farge. Flekkene varierer i størrelse fra små prikker til flekker som måler 8-10 cm i diameter. Typisk for appaloosaen er den hvite scleraen, det vil si en hvit ring rundt iris – akkurat som menneskeøyne. Hårlaget er prikkete eller delvis prikkete. Hovene har tydelige striper på hovene. Det hender en sjelden gang, at en appaloosa er født ensfarget.
Appaloosaen er en svært anvendelig hest med et vennlig og rolig temperament. Den er brukt i både engelske og western disipliner.
Mankehøyden varierer fra 142 cm til 162 cm. Appaloosaen brukes f.eks til hobbyridning og western.
Nasheed

Nasheed (arabisk: أناشيد, også stavet nasyid i Malaysia) er en islam-orientert sang. Tradisjonelt er den sunget a cappella med kun en spesiell tromme som rytme. Denne genren innen musikk er brukt for å opplyse de som studerer islam. Tekstene er kun om islamske temaer som f.eks Allah, Muhammad eller om muslimske verdier og regler. I noen nasheeds er kun teksten «Allahu Allah». I noen muslimske retninger er vanlig pop-musikk forbudt (haram), så da er nasheed den eneste lovlige genren.
Nasheed har blitt fornyet gjennom årene. Nye artister som Sami Yusuf, Yusuf Islam (tidl. Cat Stevens), Outlandish, Mesut Kurtis og Ahmed Bukhatir.
Disse artistene har tatt med seg nyere teknologier. Nye sanger fra de artistene over har fått egne musikkvidoer, som Al Mu'allim, Meditation, Hasbi Rabbi (alle av Sami Yusuf) og Dear my Wife, Ya'adheeman (Ahmed Bukhatir).
Nasheedene er populære i Midtøsten, Sørøst-Asia og blant muslimer i England.


== Eksterne lenker ==
Nasheed «Allahu Allah» fremført av Sami Yusuf og Mesut Kurtis
Tennessees flagg

Tennessees flagg  består av tre hvite stjerner i en hvitkantet blå skive på en rød bakgrunn med en hvitkantet blå stripe i flaggets frie ende. Flagget ble innført 17. april 1905. Det er i størrelsesforholdet 3:5. 
Tennessees flagg benytter fargene fra USAs flagg og flagget til Amerikas konfødererte stater. Flaggets tre felter viser til delstatens tredelte topografi. Flagget ble tegnet av oberst LeRoy Reeves fra det tredje regiment av Tennessees infanteri. 


== Tidligere flagg ==
Tennessees første delstatsflagg ble innført 1. mai 1897. Det var delt inn i vertikalt skrådelte felter i rødt, blått og hvitt. I det midtre, blå feltet var det påført «THE VOLUNTEER STATE» i gule bokstaver. Dette viser til at delstaten er kjent for å stille frivillige og soldater til tjeneste for nasjonen. I det hvite feltet sto tallet «16», en henvisning til Tennessees nummer i unionen.


== Litteratur ==
Rob Simbeck: Tennessee State Symbols, 2002
Whitney Smith: The Flag Book of the United States — The Story of the Stars and Stripes and the Flags of the Fifty States, 1970


== Eksterne lenker ==
Tennessee State Flag fra Tennessee Military Department
Graven og minnesmerke for designeren av flagget, LeRoy Reeves i Johnson City, Tennessee
Mazda RX-7

Mazda RX-7 er en japansk sportsbil som ble produsert fra 1978 til 2002. I Mazda RX-7 sitter det Wankelmotor.
Utviklingen av bilmodellen medførte endringer som gjør at det er vanlig å dele inn de ulike versjonene i tre generasjoner:

Første generasjon (FB)
Andre generasjon (FC)
Tredje generasjon (FD)Modellene FC og FD er mye brukt i drifting, spesielt i Japan.
Black and tan coonhound

Black and tan coonhound (FCI #300) er en storvokst treskjelende nordamerikansk støver som tilhører gruppen av coonhunder (av eng. raccoon = vaskebjørn), som opprinnelig ble avlet fram som sporhunder og tresettere av vaskebjørner.
Coonhunder har et høyt utviklet instinkt til å spore opp og tresette vaskebjørner og lignende trelevende aktive dyr. Så snart byttet dermed er «sikret», forandrer hunden tonen på losen. Den blir stående ved treet og bjeffer «nå har jeg den oppi treet»-losen inntil jegeren kommer. Black and tan er den vanligste av coonhundene og er pågående, vaktsom og lydig. Pelsstell med spesiell vekt på ørene, og mosjon, er helt nødvendig. Den har typisk stor, sort støvernese med godt åpne nesebor. Den har nøttebrune øyne med våkent og vennlig blikk. Den har mørk tanfarge over øynene. Den har lange, hengende ører, ansatt godt tilbake på hodet. Den har middels lang, muskuløs hals. Hofteleddsdysplasi kan forekomme. Den har lange, sterke ben bygd for langvarig løping og svømming. Den har dypt bryst for fysisk utholdenhet.
Hunden er vanligvis god barnehund, men egner seg ikke for byliv, for den trenger mye fysisk mosjon. Hunden egner seg for varmt, solfylt klima, men trives også i kaldt klima. 


== Rasehistorie ==
Forfedrene innbefatter blodhund, irsk kerry beagle og foxhound, spesielt virginia foxhounden fra 1700-tallet. Rasen kan også være i slekt med talbothounden fra det 12. århundre. Rasen ble anerkjent i 1945.


== Referanser ==
Guatemalas herrelandslag i fotball

Guatemalas herrelandslag har aldri deltatt i et verdensmesterskap, men har flere ganger vunnet medalje i både Copa Centroamericana og CONCACAF Gold Cup.


== Verdensmesterskapet i fotball ==
1930 til 1954 – Deltok ikke i kvalifisering
1958 til 1962 – Ikke kvalifisert
1966 – Deltagelse ikke akseptert av FIFA
1970 til 2010 – Ikke kvalifisert


== Meritter ==
CONCACAF Gold Cup (1): 1967
Copa Centroamericana (1): 2001


== Kjente spillere ==
Freddy García
Fredy Thompson
Marvin Ávila
Gonzalo Romero
José Manuel Contreras
Carlos Figueroa
Mario Rafael Rodríguez
Dwight Pezzarossi
Carlos Ruiz


== Referanser ==


== Eksterne lenker ==
FIFA.com – Guatemalas profil Arkivert 4. desember 2018 hos Wayback Machine.
Vasetvatnet

Vasetvatnet er et vann som ligger i Vestre Slidre kommune i Innlandet. Vasetvatnet renner ut i Sundheimselvi og videre ned i Slidrefjorden. Krokåne renner inn i Vasetvatnet fra Søre Syndin.


== Referanser ==
Frederick Coutts

Frederick Coutts (født 21. september 1899 i Kirkcaldy, død 6. februar 1986) var Frelsesarmeens åttende general 1963–1969.
Coutts ble offiser i 1920 og kom fra Batley korps, Storbritannia. Tjenestegjorde i Storbritannia på divisjonsplan (1921- 1925) som korpsoffiser (1925 – 1935). Var 18 år ved litteraturavdelingen ved det internasjonale hovedkvarteret; forfatter av de Internasjonale kompaniordrer( 1935 – 1946); redaktør av The Officers’ Review (1947 – 1953); assisterende sekretær ved litteraturavdelingen (1947 – 1952); litteratursekretær (1952 – 1953); rektor ved den internasjonale offisersskolen (1953 – 1957); kommandør ved Australia-øst territoriet (1957 – 1963).
Han var en produktiv forfatter og skrev en rekke bøker, blant annet bind seks i The History of The Salvation Army.Det vakte oppsikt da han i 1965 forrettet ved begravelsen til tidligere utenriksminister Herbert Stanley Morrison fra Labour. Mange oppfattet dette som et signal om generalens eget politiske ståsted.Hans sønn John Coutts var også frelsesoffiser i mange år, og har skrevet en rekke bøker om ulike teologiske spørsmål.
Han var gift med løytnant Bessie Lee fra 1925 til hun døde i 1967. I 1970 giftet han seg på nytt med kommandør Olive Gatrall (som ble offiser fra Thornton Heath korps (UK) i 1925).


== Æresbevisninger ==
Hon Litt D (Chung Ang, Korea, 1966)
Fortjenstordenen for kultur (Korea, 1966).
Kommandør av Order of the British Empire, (1967)
Hon DD (Aberdeen) (1981).


== Bibliografi ==
Armoury Commentary: Four Gospels – Hodder & Stoughton 1973 ISBN 978-0-340-17991-8
Armoury Commentary: New Testament Epistles – Hodder & Stoughton 1975 ISBN 978-0-340-20179-4
Bread for My Neighbour – Hodder & Stoughton 1978 ISBN 978-0-340-22799-2
Call to holiness – Salvation Army 1957 ISBN 978-0-85412-137-3
Christ Is the Answer – Salvation Army 1977 ISBN 978-0-85412-299-8
Essentials of Christian Experience – Salvation Army; New edition 1980 ISBN 978-0-85412-369-8
In Good Company – Salvation Army 1980 ISBN 978-0-85412-351-3
Jesus and Our Need – Salvation Army ISBN 978-0-85412-138-0
More Than One Homeland – Salvation Army 1983 ISBN 978-0-85412-390-2
No Continuing City – Salvation Army 1978 ISBN 978-0-85412-327-8
No Discharge in This War – Hodder & Stoughton 1975 ISBN 978-0-340-18111-9
Portrait of a Salvationist – Salvation Army 1955 ISBN 978-0-85412-140-3
Splendour of Holiness – Salvation Army; 2nd rev edition 1984 ISBN 978-0-85412-456-5
The History of the Salvation Army: 1914-46: The Better Fight v. 6 – Hodder & Stoughton 1973 ISBN 978-0-340-17639-9
The History of the Salvation Army: 1946-77 – Weapons of Good Will v. 7 – Hodder & Stoughton 1986 ISBN 978-0-340-39086-3På norsk:

Kallet til hellighet – Salvata Kristelige Forlag 1965
Lysets våpen (1 & 2) – Salvata Kristelige Forlag 1978


== Referanser ==
Nassau (Lahn)

For flere betydninger av Nassau: Se Nassau (flere betydninger)
Nassau er en by i den tyske delstaten Rheinland-Pfalz. Den ligger ved elven Lahn mellom byene Bad Ems og Limburg an der Lahn. Veien langs elven er del av et tysk-nederlandsk ferielandskapsveisamarbeide kalt «Oranier-Route», og regnes som naturskjønn.
Byen nevnes i historiske dokumenter fra 915 e. Kr., og fikk byrettigheter i 1348 fra keiser Karl IV. Nåværende befolkning er ca. 5000 innbyggere.
Byen er særlig kjent for å ha gitt navnet til et av Europas mektigste kongehus, det vidt forgrenede fyrstehuset Nassau (med grenen Oranien-Nassau) som har regjert i en rekke europeiske land, herunder i flere tyske stater, Nederland, England, Skottland, Irland og Luxembourg. Dette kongehuset startet sin historie som herskere, etterhvert grever, i den lille småstaten Nassau. Huset Nassaus stamsete, borgen Nassau slott, ligger i Nassau. Videre har byen gitt navn til landskapet, regionen og nasjonalparken som den selv ligger i, til den tidligere suverene staten den var en del av, hertugdømmet Nassau, og til den tidligere provinsen Hessen-Nassau, som byen også var en del av. Nassau har også indirekte, gjennom fyrstehuset, gitt sitt navn til en lang rekke andre steder, blant annet i og omkring Amerika, herunder hovedstaden på Bahamasøyene, Nassau (Bahamas), Nassau County i New York m. fl. Både bygninger og skip har fått Nassau-navn. 


== Kultur og severdigheter ==
Borgen ligger på en høyde over byen og elven. Terrenget er nå grodd til med tildels store trær, men det er fortsatt mulig å se at der var god oversikt og kontroll med det som beveget seg i omegnen i tidligere tider. Borgen var herresetet til de opprinnelige grevene av Nassau, og dermed opphavssted til både storhertugene av Luxembourg og det nederlandske kongehuset Nassau.
Nede i byen finnes bygningen Steinische Hof, som var herresete til Reichsfreiherrene i baroniet vom und zum Stein, hvor den pröyssiske ministeren  Heinrich Friedrich Karl vom Stein er av de mere kjente.


== Verbandsgemeinde Nassau ==
Nassau har en administrativ posisjon i omegnen: Verbandsgemeinde Nassau (Nassau storkommune), som består av følgende «småkommuner»:


== Kjente personer ==
Baron Karl Freiherr vom und zum Stein ble født i Nassau i 1757. Han ble senere minister og reformator i det pröyssiske keiserriket. Familien vom und zum Stein hadde da residert i byen siden det tolvte hundreåret. Familieboligen Steinische Hof eies fortsatt av etterkommerne, for tiden av grevene von Kanitz
Presten Eduard Moser (f. 1900), farfar til nobelprisvinneren Edvard Moser, var født i Nassau.


== Galleri ==

		
		
		


== Referanser ==


== Eksterne lenker ==
(de) Offisielt nettsted 
(en) Nassau (Lahn) – kategori av bilder, video eller lyd på Commons 
Nassau on Google Earth
João Baptista de Oliveira Figueiredo

João Baptista de Oliveira Figueiredo (født 15. januar 1918 i Rio de Janeiro – død 24. desember 1999 i Rio de Janeiro) var en brasiliansk militær og politiker. Han var Brasils president i årene 1979-1985, og den siste presidenten under militærjuntaen i landet.


== Referanser ==
Arvid Sletta

Arvid Inge Sletta (født 1960) fra Frøya i Trøndelag, er en norsk gitarist og komponist. Han startet sin karriere i bandet Easy Riders på midten av 80-tallet, hvor også Slettas brødre Reidar og Øyvind var med. Deres produksjon besto av singlen «Call Me Tonight»/«You Drink Too Much» pluss to kassetter: Brilliant Kind Of Works (1988) og In Love (1990). Bandet ble oppløst tidlig på 90-tallet, men Arvid Sletta fortsatte sin karriere som soloartist, med et album hvor hans brødre også deltok.


== Diskografi ==
Statement (Uniton, 1990)


== Kilder ==
Norsk pop- og rockleksikon, Vega Forlag (2005)
Løno

Løno er en privateid, ubebodd øy som ligger vest for Sotra i Fjell kommune i Hordaland. Den har ett hus som kan leies, og noen naust. Øyen er åpen for friluftsaktiviteter. Den besøkes av og til om sommeren for bading og tur. 
Området rundt øyen er åpent og værhardt og det krevest godt vær for å nå ut til friluftsområdet. Om man bruker noen dager på Løno, må man vere forberedt på at været kan endre seg fort slik at det kan bli vanskelig å ta seg tilbake til fastlandet. Friluftsrådet eier et eldre bolighus og to naust på øyen. Det er god havn i Lønøyvågen, med egen kai. På Løno er det sau på beite hele året. Det var fast bosetning på Løno fra 1845 til 1951, med syv bolighus og seks gårdsbruk. Løno hadde egen skole og øyen var selvforsynt med poteter grønnsaker og for til dyrene. Fiske og sjøfart var hovednæringen. Søndre del av øyen er sjøfuglreservat. Ferdselsforbudet er foreløpig ikke håndhevet i den delen av reservatet som ligger på hovedøyen. Det hekker fugl også på holmene utenfor Løno.
David Miliband

David Wright Miliband (født 15. juli 1965 i London) er en britisk politiker (Labour). Han var utenriksminister fra 2007 til 2010 under Gordon Brown, og har også hatt flere mindre ministerposter. Han satt i Underhuset fra 2001 til 2013 for valgkretsen South Shields, er sønn av professoren Ralph Miliband og bror av tidligere partileder Ed Miliband.


== Liv og virke ==


=== Bakgrunn, utdannelse ===
Miliband var eldste sønn av den polskfødte Marion Kozak og Ralph Miliband, statsviter og marxistisk teoretiker med polsk-jødisk opphav. 
Miliband gikk på skole i Leeds og i London. Ved University of Oxford utdannet han seg innen det tverrvitenskapelige programmet Philosophy, Politics and Economics (PPE). Deretter studerte han, på stipend, statsvitenskap ved Massachusetts Institute of Technology i Cambridge, USA, og tok eksamen i 1990.


== Politisk karriere ==

Mellom 1989 og 1994 jobbet han på et praktisk orientert forskningsinstitutt, en slags tankesmie, med nære bånd til Labour. Det ble her forsket på spørsmål om sosial rettferdighet, demokratiske reformer og bærekraftig utvikling. Da Tony Blair i 1994 ble leder for Labour, ble Miliband en av hans nære rådgivere. Miliband var en viktig bidragsyter til Labours valgmanifest foran valget i 1997. 

I 2001 ble Miliband valgt inn som representant i Underhuset for South Shields. Året etter ble Miliband utnevnt som skoleminister, en juniorposisjon i det britiske utdanningsdepartementet. Etter valget i 2005 ble han en del av kabinettet, idet han ble kommunalminister. Etter lokalvalgene i 2006 ble Miliband flyttet til miljøverndepartementet. Da han den 28. juni 2007 ble utenriksminister, var han den nest yngste som hadde fått denne posisjonen siden David Owen, som ble utenriksminister i en alder av 38 år. 
I juli 2008 publiserte dagsavisen The Guardian en artikkel, skrevet av Miliband, som av politiske kommentatorer ble betraktet som posisjonering foran et eventuelt kommende partiledervalg, idet Miliband i artikkelen behandlet spørsmålet om Labours framtid uten å nevne statsminister Brown.
Etter at artikkelen ble publisert var det flere som krevde Milibands avgang p.g.a. den illojalitet de mente han hadde utvist.
I Labours ledervalg høsten 2010 tapte han for broren Ed Miliband. Han sluttet som parlamentsmedlem våren 2013, da han ble tilbudt å bli president og CEO for the International Rescue Committee i New York City.


== Bøker ==
Miliband har forfattet to bøker; Paying for Inequality: Economic Cost of Social Justice samt Reinventing the Left (begge i 1994).


== Referanser ==


== Eksterne lenker ==
(en) David Miliband – kategori av bilder, video eller lyd på Commons 
(en) David Miliband – galleri av bilder, video eller lyd på Commons 
David Miliband på Twitter 
David Miliband på Facebook 
(en) David Miliband hos Hansards parlamentsdebatter 
David Milibandw hjemmesider Arkivert 15. mai 2019 hos Wayback Machine.
David Milibands offisielle blogg i Internet Archive
Profil hos bbc.co.uk
Solbakk helleristninger

Solbakk helleristninger ligger i Strand kommune i Rogaland og  ble oppdaget i 1923. Ristningene ligger i Kuvika på gården Nag.
Feltet består av 40 figurer, de fleste har båt og ring motiv. Figurene er ganske dypt hugget. Feltet har blitt tidfestet til bronsealderen. Det finnes to forskjellige båttyper i feltet. Det kan tyde på at feltet har blitt brukt i flere hundre år.


== Tyding ==
Helleristningene blir tolket som hellige symbol eller gjenskaping av hellige handlinger. Alle ringene som er hugget inn tolkes som et symbol på solen, det kan være for å påkalle solen eller for at solkraften skal være til det beste for menneskene. Båtene har også en viktig symbolverdi da de spilte en viktig rolle når det gjaldt fangst og fiske. Båten var også et viktig fremkomstmiddel.


== Kilder ==
Fornminner.no
Strand turist


== Eksterne lenker ==
«Solbakk helleristninger». Kulturminnesøk. Riksantikvaren – Direktoratet for kulturminneforvaltning.